Գերմանիոյ մէջ լոյս տեսնող BOXSPORT ամսագիրին հարցախոյզի արդիւնքներուն համաձայն, 2017-ի մրցաշրջանին Գերմանիոյ «Տարուան բռնցքամարտիկ» ճանչցուեցաւ հայազգի 34-ամեայ արհեստավարժ բռնցքամարտիկ Կարօ Մուրատ: Ան հաւաքեց 1284 ձայն եւ անցնելով միւս երեք թեկնածուներուն՝ Վլատիմիր Կլիչկոյի, Իւրկէն Պրահմըրի եւ Տիրօն Ցուգէին, առաջին դիրքը գրաւեց: Այդպիսով, EBU-ի վարկածով Եւրոպայի ախոյեան Կարօ Մուրատ այդ տիտղոսը խլեց իր հայրենակից, աշխարհի նախկին ախոյեան Արթուր Աբրահամէն, որ եօթ տարի շարունակ ճանչցուած էր, որպէս Գերմանիոյ լաւագոյն բռնցքամարտիկ: